Aalborg Håndbold siger tirsdag farvel til den norske håndboldspiller Håvard Tvedten.

Tirsdag eftermiddag afholder Aalborg Håndbold afskedsreception for den norske håndboldspiller Håvard Tvedten. - Det er jo lidt en epoke, som slutter for mit vedkommende. Jeg elsker at komme i hallen, at tale med drengene og lege lidt med bolden. Det har ligesom været mit domæne, har Håvard Tvedten tidligere fortalt til TV2 Nord. Publikumsfavoritten Håvard Tvedten og Aalborg Håndbold har ikke kunne blive enige om en kontraktforlængelse, og dermed spillede han sidste kamp for klubben onsdag. Den norske målmager har siden 2002 været i Aalborgs håndboldklub i to omgange. Han har været i Aalborg gennem ni sæsoner. I alt er det blevet til 218 kampe. Se et længere portræt af Håvard Tvedten her: